На основу члана 37 Статута Града Ниша ("Службени лист Града Ниша", број 88/08) и члана 10 Одлуке о оснивању Јавног предузећа за радио и телевизијску делатност ''Нишка телевизија'' ("Службени лист града Ниша", број 51/2013-пречишћен текст)

Скупштина Града Ниша на седници одржаној \_\_\_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на - Програм пословања предузећа за 2015. годину, од 01.01.2015. до 30.06.2015. године, Јавног предузећа за радио и телевизијску делатност „Нишка телевизија“, број 1211 oд 30.11.2014. године.

II Програм пословања предузећа за 2015. годину, од 01.01.2015. до 30.06.2015. године, Јавног предузећа за радио и телевизијску делатност „Нишка телевизија“, број 1211 oд 30.11.2014. године реализоваће се у складу са Финансијским планом ове установе за 2015. годину.

III Решење доставити Јавном предузећу за радио и телевизијску делатност “Нишка телевизија“, Управи за културу, Управи за финансије, изворне приходе локалне самоуправе и јавне набавке и Министарству културе и информисања Републике Србије.

Број:

У Нишу,

**СКУПШТИНА ГРАДА НИША**

Председник

Проф. др Миле Илић

***О б р а з л о ж е њ е***

Надзорни одбор Јавног предузећа за радио и телевизијску делатност “Нишка телевизија“, на седници одржаној 30.11.2014. године, донео је Програм пословања предузећа за 2015. годину, од 01.01.2015. до 30.06.2015. године, Јавног предузећа за радио и телевизијску делатност „Нишка телевизија“, број 1211, у чијем је саставу и финансијски план за 2015. годину.

Програм пословања предузећа за 2015. годину, од 01.01.2015. до 30.06.2015. године, Јавног предузећа за радио и телевизијску делатност „Нишка телевизија“, садржи опште податке о предузећу, организационој структури и кадровима, ресурсима и изворима финансирања.

Активности НТВ у 2015. години биће фокусиране у 2 правца: приватизација Нишке телевизије по Законима који регулишу медијску област и дигитализација НТВ.

У августу 2014. године Скупштина Републике Србије донела је законе из области медија, и то: Закон о Јавном информисању и медијима, Закон о електронским медијима, Закон о јавним сервисима који су објављени у Службеном гласнику Републике Србије, број 83/14, као и нови Закон о приватизацији. Према овим Законима НТВ је тренутно у процесу приватизације који мора да се окоча до 01.07. 2015 године, У складу са Законом о прватизацији на продају ће се наћи 100% капитала и имовине Јавног предузећа Нишка телевизија, тако да ће од 01.07.2015. године НТВ моћи да постоји као приватно предузеће. У складу са наведеним Јавно прадузће НТВ ће моћи да користи субвенције Града само у првих шест месеци 2015. године.

- дигитализација НТВ као други правац је тежња да се НТВ модернизује како у технолошком тако и у програмском смислу како би грађани овог региона добили телевизију највишег професионалног нивоа. У складу са Законом о електронским медијима „Службени гласник РС“, број 83/14 процес дигитализације се мора окончати до половине 2015. године. Нишка телевизија која је тренутно лидер у гледаности, настојаће да у предстојећој приватизацији односно трансформацији задржи свој рејтинг, побољша свој програм у појединим деловима и са дигитализацијом постане и остане телевизија која ће и по техничким стандардима бити једнака телевизијама у Европи.

На захтев Управе за културу број 3551-1/2014-18 од 10.12.2014. године, Управа за финансије, изворне приходе локалне самоуправе и јавне набавке доставила је допис број број 11-1832/2014 од 15.12.2014. године., у коме је констатовала да Програм садржи све обавезне елементе.

Имајући у виду да је Програм пословања сачињен у складу са законом, прописима Града и циљевима оснивања предузећа, предлаже се доношење решења о давању сагласности на Програм пословања предузећа за 2015. годину, од 01.01.2015. до 30.06.2015. године, Јавног предузећа за радио и телевизијску делатност „Нишка телевизија“.

НАЧЕЛНИК

Небојша Стевановић